་བས་
དགག་བྱ་ངོས་མ་ཟིན་ཟེར་པ། ཁས་ལེན་གྱི་རྒྱུན་ཡིན་གསུངས། སེམས་ཏིང་འཛིན་གྱིས་
བརླན་པས་ཡིད་མི་བདེ་དང་བྲལ་བ་དང་། ཚོར་བ་དགའ་བ་སྔར་མེད་དང་། ལུས་བདེ་བས་
ཁྱབ་པ་ནི། འགྱོད་མེད་དང་དགའ་བདེ་མཆོག་གིས་བསྐྱེད་པའི་དོན་ཟེར་བ་ཡང་ཁས་ལེན་
གྱི་རྒྱུན་བྱས་མཆོག་གསུངས། ཞི་གནས་ལ་བརྟེན་ནས་སེམས་ཀྱི་གནས་ངན་ལེན་དང་
བྲལ་བ་ནི་དགོས་པ་ཡོངས་གྲུབ་ཡིན་པས། ཞི་གནས་སྒྲུབ་ན་དེ་ལ་དམིགས་པའི་ཁྱབ་ཟེར་
གསུངས། ཁམས་ཀྱི་རབ་དབྱེ་སྒོམ་པས་རིལ་བོར་འཛིན་པ་ཞིག་པ་ནི་ངའོ་སྙམ་པའི་ང་
རྒྱལ་གྱི་གཉེན་པོ་ཡིན་ལ། ཁམས་ཀྱི་རབ་དབྱེ་བསམ་པས་ཨུ་ཐུག་པ་ཞིག་ཅིས་ཀྱང་འོང་
པ་དེ་ཀྱང་མཁས་པའི་ང་རྒྱལ་གཞོམ་པས་ང་རྒྱལ་གྱི་གཉེན་པོར་ཁམས་ཀྱི་རབ་དབྱེ་
གསུངས་པ་ཡིན་གསུངས། བྱེ་སྨྲ་དུས་མིན་གྱི་ཟས་སྤོང་བ་བསྙེན་གནས་དང་། དེའི་ཡན་
ལག་གཉིས་ཀར་ཁས་ལེན། ཁ་ཅིག་དུས་མིན་ཟས་སྤོང་བ་དེ་བསྙེན་གནས་དང་བྱུག་པ་ལ་
གཉིས་བྱས་པ་ཡན་ལག་བརྒྱད་ཟེར། སློབ་དཔོན་རང་ལུགས་ལ་སྡོམ་པ་བསྙེན་གནས་དང་།
267

༄༅༄༅།།དབལ་མང་གསུང་འབུམ།
ཡན་ལག་བརྒྱད་དུ་བྱེད་པར་སྣང་གསུངས། དགག་བྱ་ངོས་ཟིན་མ་ཐག་ཏུ་ཡང་འདི་མེད་
དམ་སྙམ་པའི་དོན་འགྱུར་གྱི་ཐེ་ཚོམ་སྐྱེས་ཀྱང་ཤུགས་ཆུང་བས་དེ་དགག་བྱར་ངོས་མ་ཟིན་
ལ། གནད་བཞིའི་དཔྱད་པའི་སྟོབས་ཀྱིས་དོན་འགྱུར་གྱི་ཐེ་ཚོམ་སྐྱེས་པ་ན་དེ་དགག་བྱར་
ངོས་ཟིན་ཟེར་གསུངས། སྤྱིར་དགག་བྱ་ངོས་མ་ཟིན་གོང་ནས་ལྟ་བ་ལ་གོ་བ་ཅིས་ཀྱང་
ཆགས་དགོས་པས་དགོས་བྱ་ལེགས་པར་ངོས་ཟིན་ན་སྟོང་སངས་ཤར་བའི་རྗེས་ཐོབ་ཏུ་
སྔར་ཀུན་རྫོབ་གྱི་གོ་བ་ལ་མྱོང་བ་བཏོན་པས་ཆད་མཐར་མི་ལྷུང་། ཆད་མཐར་ལྟུང་བ་དེ་ལྟ་
བའི་གོ་བ་ཕྱིན་ཅི་ལོག་གིས་དགག་བྱ་དང་ཚད་གྲུབ་གཉིས་གཅིག་ཏུ་འཁྲུལ་བ་ཞིག་ཡིན་པ་
དེས་དགག་བྱ་ངོས་མ་ཟིན་གསུངས། ཆད་ལྟས་བདེན་གྲུབ་ཁེགས་ཀྱང་དེ་བདོན་གྲུབ་
བཀག་པ་མིན་ལ། བདེན་མེད་སྒྱུ་མ་ལྟ་བུའི་དགག་བྱ་ལ་རྩོད་ཚེ་བདེན་པར་གྲུབ་པའི་བུམ་
པ་ལྟ་བུ་འཇོག གོ་ཐོབ་བྱས་ན་བདེན་གྲུབ་བཞག་ཆོག་གསུངས། སྒྱུ་མ་ལྟ་བུ་དངོས་སུ་
རྟོགས་པའི་བློ་ལ་བདེན་གྲུབ་བཀག་པ་ཤར་ཀྱང་བཀག་ཙམ་མ་ཤར་ཟེར་རམ། བཀག་པའི་
ཚུལ་གྱིས་ཤར་ཀྱང་བཀཀ་པ་མ་ཤར་ཟེར་ན་ཡང་ཆོག་གསུངས། གཟུགས་བརྙནབདེན་
མེད་རྟོགས་པའི་རྗེས་དཔག་གི་རྟེན་གཏན་ཚིགས་ནི་གཟུགས་བརྙན་བདེན་གྲུབ་དང་། རྫུན་
པ་གཉིས་ལ་འགལ་བ་བསྒྲིགས་ནས་ཡིན་ལ། གཟུགས་བརྙན་གྱི་སྣང་བ་བསྣོན་མེད་དུ་སྣང་
བའི་ཚད་མ་ནི། ཕྱོགས་ཆོས་ཀྱི་དོད་དང་། བྱད་བཞིན་དུ་སྣང་ཡང་སྣང་བ་ལྟར་མ་གྲུབ་པ་ནི་
རྗེས་ཁྱབ་ཀྱི་ཚད་མའི་དོད་ཡིན་གསུངས། རང་རྒྱུད་པས་བློ་ལ་སྣང་བའི་དབང་གིས་བཞག་
ཅེས་པའི་དོན་ནི་རང་ངོས་ནས་སྣང་ལ། སྣང་བ་དེ་ལ་བློ་མ་འཁྲུལ་བའི་རྒྱུ་མཚན་གྱིས་ཡིན་
གསུངས། སྣང་བ་དེ་ལ་འཁྲུལ་ན་དེས་གཟུགས་དང་བུམ་པ་སོགས་འཇོག་མི་ཐུབ་པར་
ལས་ལེན་གསུངས། བདེན་གྲུབ་ཀྱི་གཅིག་བྲལ་རྟོགས་པ་དེས་ཁྱད་གཞི་དེ་བདེན་གྲུབ་ཀྱི་
གཅིག་མ་ཡིན་པ་རྟོགས་ཀྱི། བདེན་གྲུབ་ཀྱི་གཅིག་མེད་པ་རྟོགས་ནས་བདེན་གྲུབ་ཀྱི་གཅིག་
མེད་པར་རྟོགས་པས་ཁྱབ་པ་ནི་རྟགས་དང་དགག་བྱའི་ཆོས་ཀྱི་གཞི་མཐུན་འགོག་དཀའ་
བའི་དོན་ཡིན་གསུངས། ང་འཚོལ་བའི་ཚེ་ལུས་སེམས་རེ་རེ་བའི་སྟེང་ན་ཡོད་ཉམས་ཤར་
ཚེ་ཕུང་པོ་གཙོ་ཆེ། ལུས་སེམས་དབྱེར་མེད་ཀྱི་སྣང་བ་དེ་དགག་བྱ་འབའ་ཞིག་གི་སྣང་བ་
ཡིན་ཞེས་སྐུ་ཕྱོགས་ནས་གསུངས། ལྷན་སྐྱེས་ལ་ཕུང་པོའི་རྣམ་པ་མ་ཤར་བར་བདག་གི་
རྣམ་པ་མི་འཆར་ཞེས་པ་ནི་སྒྲ་མི་རྟག་རྟོགས་ཀྱི་རྗེས་དཔག་ལ་མི་རྟག་པ་སྒྲའི་སྟེང་ནས་ཤར་
ཀྱང་སྒྲ་མ་ཤར་བ་བཞིན་ཡིན་ཞེས་པ་ཡང་ཀུན་མཁྱེན་རིན་པོ་ཆེའི་གསུངས་རྒྱུན་ཡིན་
འདུག་གསུངས། གང་ཟག་དེ་ལ་རྣམ་དག་གི་ལས་བཞག་པ་ན་བཞག་པ་པ་ནན་ཏུར་ཟེར་པ་
268

༄༅།།དབལ་མང་གསུང་འབུམ།
ཡིན་གསུངས། འཇམ་དབྱངས་དགའ་བློ་ལ། ལས་ཆེན་ཀུན་རྒྱལ་བས། དེས་ཐལ་རང་གི་ལྟ་
བའི་ཁྱད་པར་ཁོ་བོས་མིག་གིས་མཐོང་། ལག་གིས་བཟུང་། ཁ་ནང་དུ་ཧྲིལ་གྱིས་བཅུག་
ཆོག་པ་དགོས་ཞེས་བྲིས་འདུག་པས། དིང་སང་གི་གདུལ་བྱ་དག་གི་ཐུགས་འདོད་འདི་འདྲ་
ན་ཤིན་ཏུ་གྲིམ་ལ་མཚར་བ་ཞིག་སྣང་གསུངས་གསུངས། སངས་རྒྱས་བསྐྱངས་ཀྱིས་ཐལ་
འགྱུར་བའི་སྲོལ་ཕྱེ་བ་ལེགས་ལྡན་གྱི་མ་དགོངས་པར་རང་ཉིད་དང་སངས་རྒྱས་བསྐྱངས་
ལྟ་བ་མཚུངས་ཀྱང་སྦྱོར་ངག་འགོད་མ་ཤེས་སྙམ་ནས་ལེགས་ལྡན་གྱིས་སངས་རྒྱས་
བསྐྱངས་ལ་སྐྱོན་བཟུང་བ་ཡིན། དེ་ཡང་ལེགས་ལྡན་གྱི་ཤེར་སྒྲོན་རྩོམ་སྐབས་སུ་སངས་
རྒྱས་བསྐྱངས་སྤྱན་གྱི་ཡས་ལྕིབ་འཇགས་མས་རམ་འདེགས་དགོས་ཀྱི་ཚོད་དུ་བགྲེས་ཤིང་
རིགས་འཛིན་གྱི་གནས་སུ་གཤེགས་ཏེ་པཎྜི་ཏའི་བྱ་བ་ཆེར་མི་མཛད་པར་གྲགས་གསུངས།
ཀླུ་སྒྲུབ་ལྟ་བུས་ལེགས་ལྡན་ལྟ་བུ་ལ་རྩ་ཤེས་ཚར་གཅིག་གསུངས་ན་ཡང་རང་མཚན་མི་
བཞེད་པ་ཅིའི་ཕྱིར་མི་དགོངས། ཡང་ན་བསྟེན་ཡུན་ཐུང་ཙམ་བྱུང་ཞེས་གྲགས་པས་དཔྱོད་
གསུངས། ཐལ་འགྱུར་བས་མིང་གིས་བཏགས་ཙམ་ལས་རང་ངོས་ནས་གྲུབ་པ་མི་བཞེད་ལ།
རང་རྒྱུད་པས་འདོགས་རྒྱུའི་དོན་ཞིག་དང་པོ་ནས་རང་བཞིན་གྱི་ཡོད་ཅེས་བཞེད་པས།
རང་རྒྱུད་པས་དོན་དེ་རང་གི་ཡུལ་སྟེང་ནས་ཇི་ལྟར་ཡོད་པ་ལྟར་འཇལ་བའི་བློ་ལ་བློ་གནོད་
མེད་ཟེར། ཚད་མ་བསླུ་མེད་ཅན་ཤེས་པ། ཞེས་པ་ལྟར་མེ་འཛིན་པའི་ཚད་མས་བཙོ་སྲེག་
གི་དོན་བྱེད་ནུས་པར་གཞལ་བ་ལྟར། ཡུལ་སྟེང་ནས་ཀྱང་དོན་ལ་གནས་ན་བློ་ལ་སྣང་བ་
དང་། ཡུལ་གྱི་གནས་ཚུལ་མཐུན་པས་མི་བསླུ་བར་བྱེད་གསུངས། རྩ་ཤེས་ལྟར་རང་རྒྱུད་
པས་སྟོང་པ་རྟེན་འབྱུང་གི་དོན་དུ་བཞེད་ཀྱང་སྣང་བས་ཡོད་མཐའ་དང༌། སྟོང་པས་མེད་
མཐའ་སེལ་བ་ཐལ་འགྱུར་བའི་ཁྱད་ཆོས་སུ་བཤད། འདིའི་རྒྱུ་མཚན་ནི་ཐལ་འགྱུར་པས་
འདིའི་སྟོང་བ་རང་མཚན་ལ་སྦྱར་བས་ཡིན་གསུངས། ཡོད་མཐའ་སེལ་བ་དང་མེད་མཐའ་
སེལ་བ་གཉིས་ལྟ་རྟོགས་པའི་ཐབས་སུ་མི་བྱ་བར། རྟོགས་རྗེས་སུ་ལྟ་བ་གནད་དུ་སོང་བའི་
རྟགས་སུ་དེ་འདྲ་འཆར་ལུགས་འཇམ་དབྱངས་ཀྱི་གསུངས་འཕྲིན་རེད་འདའ་བ་ལ་ཕུལ་པ་
ལྟར་ཡིན་གསུངས། ལྟ་བ་མ་རྙེད་གོང་དུ་དགག་གཞི་དང་དགག་ཆོས་བློ་ངོར་འདྲེས་པས།
ཆོས་ཅན་གྱི་སྟེང་དུ་ཡོད་ཙམ་དང་། རང་མཚན་གྱིས་ཡོད་པ་གཉིས་ཕྱེད་དཀའ་བ་ཡིན་གྱི་
སྤྱིར་ཁྱད་པར་ཆེན་པོ་ཡོད་པ་ཤེས་དགོས་གསུངས། རྣམ་འགྲེལ་ཊི་ཀྐར་ཆོས་ཅན་མཐུན་
སྣང་བ་བྱུང་དོགས་ནས་སྔོ་འཛིན་ལ་ཕྱི་དོན་མི་སྣང་བར་འདོད་གསུངས་པ་དང་། ཕར་ཊིཀ་
ཏུ་སྣང་བར་གསུངས་པ་གཉིས་ལས་ཕྱི་མ་རང་ལུགས་ཡིན་པས། སྔོན་པོའི་ངོས་ནས་སྣང་
269

༄༅།།དབལ་མང་གསུང་འབུམ།
ཚུལ་འཁྲུལ་ཡང་། ཚད་མའི་ངོས་ནས་འཇལ་ཚུལ་མ་འཁྲུལ་ལ། དེ་རིང་ལ་སྔོན་པར་སྣང་
ཚུལ་ལ་འཁྲུལ་ཀྱང་སྔོན་པོའི་སྡོད་ལུགས་ལ་མ་འཁྲུལ་པས་ཆོས་ཅན་མཐུན་སྣང་བ་མེད་
གསུངས། དེས་ན་འཁྲུལ་མ་འཁྲུལ་དངོས་འགལ་ཡིན་ཀྱང་། དེ་ལ་འཁྲུལ་མ་འཁྲུལ་དངོས་
འགལ་དུ་མི་མཛད་པར་དགོངས་ནས་ཕྱི་རོལ་སྔོན་པོ་ལ་མ་འཁྲུལ་ཞེས་གསུངས་ཞེས་པ།
བུ་སློབ་གོང་མ་རྣམས་ཀྱི་གསུངས་སྒྲོས་ཡིན་པར་རིགས་པའི་དབང་ཕྱུག་བློ་བཟང་རིན་
ཆེན་བས་གསུངས་གསུངས། སྔར་རྟགས་ཀྱི་ཚུལ་གསུམ་གཞིས་སོ་སོའི་སྟེང་དུ་ངེས་ཏེ་
སྦྱོར་བ་དང་། སྒྲུབ་ངག་གང་རུང་གིས་རྟགས་ཀྱི་སྟེང་དུ་གཅིག་ཆར་དྲན་པར་བྱས་པའི་སྐད་
5ག་གཉིས་པ་ལཾ་སྒྲུབ་བྱ་རྟོགས་པར་འགྱུར་ཞིང་། དེ་དག་གི་བར་དུ་འགྱང་དང་སྒུག་སྡོད་
མི་དགོས་པ་རྣམ་འགྲེལ་གྱི་ལུགས་ཡིན་ལ། གཟུགས་བརྙན་རྫུན་བར་གྲུབ་པས་རྟགས་
སྦྱོར་མི་དགོས་པ་དང་ཆ་འདྲ་གསུངས། ཐག་ཁྲིའི་སྤྲུལ་དང་ཕུང་པོའི་སྟེང་གི་གང་ཟག་
གཉིས་བཏགས་ཚུལ་ལ་ཁྱད་པར་མེད་ཀྱང་། ཕྱི་མ་ཕུང་ཕོའི་སྟེང་དུ་གང་ཟག་བཞག་པ་ལ་
ཐ་སྙད་ཚད་མ་རིགས་མཐུན་གང་གིས་ཀྱང་མི་གནོད་པས་དེས་བཞག་པས་ཡོད་གོ་ཆོད་ལ་
ཐག་ཁྲིའི་སྟེང་དུ་སྤྲུལ་བཞག་བ་དེས་ཡོད་གོ་མི་ཆོད་པ་ནི་ཐ་སྙད་པའི་ཚད་མས་གནོད་པའི་
རྒྱུ་མཚན་གྱིས་ཡིན་པས་ཁྱད་པར་ཆེ་གསུངས། དེས་ན་ཐ་སྙད་འཇོག་ཚུལ་ལ་ཇི་ཙམ་
དཔྱད་པའི་མཐར་བློས་ཕར་བཞག་ལ་ཐུག་པ་ཅིག་ཡོངས་དགོས་གསུངས། དྲུང་བ་བརྩོན་
འགྲུས་རྒྱལ་མཚན་པས། ད་ལྟའི་སྣང་ཚུལ་འདི་མ་རིག་པས་བསླད་པ། ཁོ་ན་ཡིན་པས་
དགག་བྱའི་སྣང་ཚུལ་ཡིན་པ་ནི་གང་ལ་རྟག་ཏུ་འགྲོ་རྣམས་ངར་འཛིན་བློ་ཞེས་སོགས་ཀྱི་
དོན་ཡིན་པར་གསུངས་པའི་གསུངས་རྒྱུན་གྲགས་ཆེ་གསུངས། རྒྱང་འཕེན་ནས་ཐལ་
འགྱུར་བའི་བར་གྲུབ་མཐའ་སྨྲ་བ་ཐམས་ཅད་ཀྱིས་སོ་སྐྱེས་ལ་སྣང་བ་ཐམས་ཅད་རང་མཚན་
གྱི་སྣང་བར་འདོད་པ་འདྲ་ནའང་། རང་རྒྱུད་པ་མན་ཆད་ཀྱིས་དེ་ལས་ཟུར་དུ་དགག་བྱ་ཚོལ་
བ་ཡིན་ལ། དེ་ལྟར་སྣང་བ་དེ་སྣང་ཚུལ་ལམ་འཁྲུལ་ཁར་བཞེད། ཐལ་འགྱུར་བས་སྣང་བ་དེ་
དགའ་བྱའི་སྣང་བ་ཡིན་པར་བཞེད་པས་སྣང་བ་དེ་དགག་དགོས་པར་གསུངས་པ་ཡོད། སྣང་
བ་དེ་དགག་མི་དགོས་ཀྱང་སྣང་བ་ལྟར་གྲུབ་པ་དགག་དགོས་བར་གསུངས་པ་ཡང་ཡོད་
གསུངས། ཕྱི་མ་འདི་ཁས་ལེན་གྱི་རྒྱུན་གྲགས་ཆེའོ། ཕྱི་རོལ་བ་དག་གིས་ཕུང་ངོ་རེ་རེ་
བའམ་ཚོགས་པ་གང་ཟག་མིན་ཞིང་། དེ་ན་ཕུང་པོ་ལས་ལོགས་སུ་མེད་ན་མེད་དགོས་པས་
བདག་ཕུང་པོ་ལས་དོན་གཞན་དུ་གྲུབ་པར་འདོད། རང་སྡེ་རྣམས་དེ་ལྟར་ཕུང་པོ་དང་གཅིག་
དང་ཐ་དད་གང་རུང་དུ་མེད་ན་མེད་དགོས་པས་ཕུང་པོ་གང་ཟག་ཏུ་འདོད་དེ། རིམ་བཞིན་ཟ་
270

༄༅།།དབལ་མང་གསུང་འབུམ།
བོ་རྟག་དངོས་ཞེས་སོགས་དང་། ཁ་ཅིག་བདག་ལྟའི་རྟེན་དུ་ཞེས་སོགས་ཀྱི་དོན་ཡིན་
གསུངས། ཐལ་འགྱུར་བས་གྲུབ་མཐའ་གཞན་གྱི་འདོད་པ་དེ་ལྟར་མེད་ཀྱང་ངའོ་སྙམ་པའི་བློ་
བསྙོན་མེད་དུ་སྐྱེད་བས་ང་དང་བདག་ནི། ངའོ་སྙམ་པའི་བློ་འཁྲུལ་པ་འདིས་བཏགས་ཙམ་
ང་དང་གང་ཟག་ཏུ་སྣང་བ་ཙམ་འདི་ལས་ལོགས་སུ་བཙལ་ན་ཅུང་ཟད་
ཀྱང་མི་རྙེད་པས། དེ་ལྟར་བཏགས་པ་ཙམ་གྱིས་མ་ཚིམ་པར་གང་བཙལ་ཐམས་ཅད་དོན་
དམ་ལ་དཔྱོད་པར་འགྲོ་གསུངས།
ཡིན་པར་བཞེད།
རྗེ་རིན་པོ་ཆེ་ནས་རྗེ་བཙུན་ལ་ཐལ་རང་གི་ལྟ་བའི་ཁྱད་
པར་ཞུས་པས། སྣང་ཙམ་གྱིས་མངོན་ཞེན་ལྡོག་མི་ལྡོག་ལྟོས་དང་གསུངས་ཏེ། སྣང་ཙམ་
ནས་སྣང་བ་ལྟར་མེད་པར་རྟོགས་པ་ལ།
སྣང་དུས་ཉིད་ནས་སྟོང་པར་རྟོགས་པ་དང་མངོན་
ཞེས་ལྡོག་བ་ཞེས་ཟེར། མྱོང་སྟོབས་ཀྱིས་སྒྱུ་མ་ལྟ་བུར་འཆར་ཚུལ་ནི་རྗེས་ཐོབ་ཀྱི་སྣང་བ་
ལ་བལྟས་ཚེ་ཆེད་དུ་གཉེར་ནས་དྲན་འཇིག་རྟེན་མི་དགོས་པར་སྣང་བ་ངམ་ངམ་ཤུགས་
ཀྱིས་འོངས་པ་ལ་ཟེར་པ་ཡིན། འདི་ནི་ལྟ་བ་ལ་གནས་ཆ་བརྟན་པོ་རྙེད་པའི་སྟོབས་ཀྱིས་
ཡིན་གསུངས། དྲན་སྟོབས་ཀྱིས་སྒྱུ་མ་ལྟ་བུར་འཆར་བ་ནི། སྣང་ཙམ་ནས་དྲན་པས་བཟུང་
སྟེ་རྫུན་སྣང་བསྐྱེད་པ་ལ་ཟེར་གསུངས། རྫུན་སྣང་ཙམ་གྱིས་མ་ཚིམ་པར་དཔྱོད་ན་གནས་
ལུགས་དཔྱོད་པར་སོང་བས་གཏན་ནས་རྙེད་མི་སྲིད་པ་ནི་རིགས་ངོར་ཆོས་ཅན་མི་འཆར་
བ་དེ་བདེན་མེད་ཕྲ་མོར་གསུངས་བས་འགྲུབ། རིགས་སྟོབས་ཀྱིས་སྒྱུ་མ་ལྟ་བུར་འཆར་བ་
ནི་སྣང་སྟོང་སྒྱུ་མ་ལྟ་བུ་ལ་ངེས་པ་འདྲོ་ངས་པས་ཡིན་གསུངས། བདེན་སྟོང་སྒྱུ་མ་ལྟ་བུ་
རྟོགས་པའི་བློས་བདེན་མེད་དངོས་སུ་རྟོགས་ནས། སྟོང་ཉིད་ཤུགས་ལ་རྟོགས་པར་ཁས་
ལེན་པ་ནི་དེ་ལ་སྣང་བའི་བདེན་མེད་མ་ཡིན་དགག་ནི་དབང་ཤེས་ལ་ཡང་སྣང་ལ་སྟོང་ཉིད་
ནི་མེད་དགག་གི་རྣམ་པ་ཁོ་ནར་འཆར་དགོས་གསུངས། དམིགས་མེད་ལ་དམིགས་པའི་
སྙིང་རྗེ་དེ་ཆོས་ལ་དམིགས་པའི་སྙིང་རྗེས་ཡིན་མིན་གྱི་ཁས་ལེན་གཉིས་ཡོད། ཆོས་ལ་
ཕུང་སོགས་ཀུན་རྫོབ་ཁོ་ན་འཇོག་མི་འཇོག་གི་ཁྱད་ཡིན་གསུངས། རྒྱན་བཟང་བས་ཐལ་
ཟློག་གི་སྐབས་སུ་འགལ་ཆོས་ལ་གཞན་སྐྱེ་བཞག་པ་ནི་དེ་ཁས་བླང་བས་གྲུབ་མཐའ་དང་
འགལ་ཆར་འདུག་པས་བསྒྲུབ་བྱ་སྒྲུབ་བྱེད་གཅིག་ཏུ་འགྱུར་ཞིང་། ལེགས་ལྡན་གྱིས་བཟློག་
དོན་ཁས་བླངས་ན་གྲུབ་མཐའ་དང་འགལ་ཞེས་དེ་གཉིས་བསྒྲུབ་བྱ་སྒྲུབ་བྱེད་དུ་བྱས་འདུག་
པའི་ཕྱིར་ཞེས་འཕངས་པ་ཡིན་འདུག་གསུངས། རིག་ཤེས་ཀྱི་གཞལ་བྱ་སྟོང་ཉིད་དེ་རྗེས་
དཔག་དེའི་ངོ་ལ་ལྟོས་ཏེ་དོན་དམ་དངོས་མིན་ཀྱང་སྤྱིར་དོན་དམ་དངོས་ཡིན་ཟེར་མཁན་
ཡོད་གསུངས། དེ་ཡིས་ཇི་ལྟར་ཀུན་བཏགས་པ་སོགས་ནི། གསེར་བུ་ལ་ལྟོ་ལྡིར་བའི་མིང་
271

༄༅།།དབལ་མང་གསུང་འབུམ།
གིས་བཏགས་པའི་འབྲེལ་བ་དོན་དམ་དུ་མེད་དེ། རྒྱུ་མཚན་ནི་བུམ་པ་རྗེས་སུ་འགྲོ་བ་
ཐམས་ཅད་ལ་གསལ་བ་རྣམས་རྗེས་སུ་མི་འགྲོ་ཞིང་། གསལ་བ་རེ་རེ་ཁོ་ན་རྗེས་སུ་འགྲོ་
བའི་སྤྱི་རྗེས་གྲུབ་གཞན་དབང་མེད་ཅེས་དང༌། སྒྲ་རྣམས་ཀྱིས་བརྡ་དུས་སུ་བར་བརྡར་
བཏགས་པ་སྟོན་པ་དེ། ཐ་སྙད་ཀྱི་དུས་ཀྱི་ཆེད་དུ་བྱས། ཐ་སྙད་ཀྱི་ཚེ་བརྡ་དུས་ཀྱི་དེ་མེད་
པས། དེས་ནི་དེ་ལ་བརྡ་དངོས་དབང་གིས་འཇུག་པ་མ་ཡིན་གསུངས། ལས་སྒྲིབ་ལ་ངོ་ཚ་
མེད་པ་དང་མཚུངས་ལྡན་ཡོད་པས་སྒྲིབ་པ་དང་མི་འགལ། སྒྲིབ་པ་མིན་པ་ནི་ལྟུང་བ་ལས་
མི་ལྡང་བར་བཤད་པ་ལྟ་བུའོ། །དེ་ཡང་སྐབས་འདིར་མངོན་རྟོགས་རྒྱན་དང་སྡུད་པ་སྦྱོར་
ཚུལ་ལ། བུདྡྷ་ཤྲིས་འདི་ཞེས་སོགས་མཐར་གྱི་སྦྱོར་བ་དང་། ཆོས་འདི་ཡོངས་རྫོགས་ཤེས་
ནས་བྱང་ཆུབ་སེམས་དཔའ་དེ། །ཞེས་པ་སྐད་ཅིག་མའི་སྦྱོར་བ་ལ་སྦྱར། ཡོངས་དག་ཞིང་
དང་སོགས་ཆོས་སྐུར་སྦྱར། སེང་བཟང་གིས་བརྒྱད་སྟོང་སྡུད་པ་དང་སྦྱར་བས་འདི་སོགས་
ཡོངས་གཏད་དུ་བསྡུས་པས་སྦྱོར་རྒྱུ་མེད། བུངྷ་ཤྲིས་སྦྱོར་ཚུལ་ཁ་གསལ་བ་ལྟ་བུར་ཡོད་
ཀྱང་། སློབ་དཔོན་སཽང་བཟང་གིས་སྦྱོར་ཚུལ་ནི་མདོ་ཐམས་ཅད་དང་འགྲིག་པས་གནད་ཆེ་
གསུངས། ཉི་མ་རེ་རེ་བཞིན་དུ་འཕྲོས་པ་དང་དོགས་གཅོད་ཀྱི་གསུང་སྒྲོས་སྐྱེད་མོས་ཚལ་
གྱི་མེ་ཏོག་ཁ་ཕྱེ་བ་ལྟ་བུ་གནང་བ་རྣམས་ལས། འདུལ་མཛོད་དང་རྣམ་འགྲེལ་ལ་ཟིན་ཐོ་
བཀོད་པའི་ཤོག་ཟེར་མང་ཙམ་དང་། དབུ་ཕར་ལ་ཡང་ཁ་ཤས་རེ་ཡོད་ཀྱང་ཕལ་ཆེར་མ་རྙེད།
གང་རྙེད་ཙམ་ཞིག་ལ་རཏྣ་དྷཱ་ཛས་རང་ལོ་གྱ་གསུམ་པ་མེ་རྟའི་ལོ་སྨན་ཆུའི་འཕྲོད་རྟེན་གྲུབ་
པའི་ལམ་པར། སྣང་བ་མཐའ་ཡས་པཎ་ཆེན་སུ་མ་ཏི་ཛྙཱན་མཆོག་ནས་བྱ་རྒོད་སྤུངས་རིར་
མིང་སྩལ་པས་དབེན་པའི་གནས་མཆོག་སྟག་ཚང་རི་ཁྲོད་བཀྲ་ཤིས་བྱང་ཆུབ་གླིང་དུ་
གསལ་བར་བཀོད་པ་འདིས་ཀྱང་ཐུབ་བསྟན་སྙིང་པོ